ประเทศฝรั่งเศสแผ่นดินใหญ่
ประเทศฝรั่งเศสแผ่นดินใหญ่ครอบคลุมพื้นที่ 551,695 กม.² (213,011 ตร.ไมล์) ในขณะที่ประเทศฝรั่งเศสโพ้นทะเลครอบคลุมพื้นที่ 123,148 กม.² (47,548 ตร.ไมล์) โดยรวมกันเป็น 674,843 กม.² (260,558 ตร.ไมล์) (ซึ่งไม่รวมกับดินแดนอาเดลีในแอนตาร์กติกาที่มีปัญหา) ซึ่งเมื่อคำนวณดูแล้ว พื้นที่ของประเทศฝรั่งเศสแผ่นดินใหญ่นั้นเท่ากับ 81.8% ของพื้นที่สาธารณรัฐฝรั่งเศส
ดิสนีย์แลนด์ปารีส
ดิสนีย์แลนด์ปารีส () ชื่อเดิม ยูโรดิสนีย์รีสอร์ต () เป็นสวนสนุกและสถานพักตากอากาศตั้งอยู่ใน Marne-la-Vallée ซึ่งเป็นเมืองใหม่ทางตะวันออกห่างจากใจกลางกรุงปารีส 32 กิโลเมตร เป็นสวนสนุกที่มีผู้เข้าชมมากที่สุดในยุโรป เจ้าของคือบริษัทเดอะวอลต์ดิสนีย์ ผ่านการดูแลโดยบริษัทยูโรดิสนีย์ เอส.ซี.เอ. ขนาดรีสอร์ตมีพื้นที่ถึง 4,800 เอเคอร์ (19 ตารางกิโลเมตร ) มีสวนสนุก 2 แห่งคือ ดิสนีย์แลนด์พาร์ก เปิดให้บริการเมื่อ 12 เมษายน ค.ศ. 1992 และวอลต์ดิสนีย์สตูดิโอส์พาร์ก เปิดให้บริการเมื่อปี ค.ศ. 2002 สวนสนุกแห่งนี้เป็นสวนสนุกของดิสนีย์แห่งที่สองที่เปิดให้บริการนอกสหรัฐหลักการเปิดบริการโตเกียวดิสนีย์รีสอร์ต เมื่อปี ค.ศ. 1983